ཆུང་ངུའི་ཐུན་མོང་གི་བསམ་བྱ་མི་རྟག་དགུ་ཕྲུག་གི་རྩ་བ་གསུམ་

ཆུང་ངུའི་ཐུན་མོང་གི་བསམ་བྱ་མི་རྟག་དགུ་ཕྲུག་གི་རྩ་བ་གསུམ། 
ངེས་པར་འཆི་བ། ནམ་འཆི་ངེས་མེད། ཤི་ཚེ་ཆོས་མ་གཏོགས་གཞན་གང་གིས་ཀྱང་མི་ཕན་བཅས་སྟེ། དེའི་དང་པོའི་རྒྱུ་མཚན་གསུམ་ནི། འཆི་བ་འོང་བ་བཟློག་མེད། ཚེ་ལ་བསྣོན་པ་མེད་པ། གསོན་ཚེའང་ཆོས་བྱ་ལོང་མེད་པར་འཆི་བ། གཉིས་པའི་རྒྱུ་མཚན་གསུམ་ནི། འཛམ་གླིང་ཐོག་ཚེ་ངེས་མེད་དུ་འཆི་རྐྱེན་མང་ལ། གསོན་རྐྱེན་ཉུང་བ། ལུས་ཤིན་ཏུ་ཉམ་ཆུང་བ། གསུམ་པའི་རྒྱུ་མཚན་གསུམ་ནི། གཉེན་མཛའ་བཤེས་དང་། ཡིད་དུ་འོང་བའི་ནོར་རྫས་དང་། ལྷན་སྐྱེས་རང་གི་ལུས་ཀྱི་ཤ་རུས་ཀྱིས་ཀྱང་མི་ཕན་པ། དེ་ལྟར་བསམ་ནས་ཐག་བཅད་པ་གསུམ་ནི་རིམ་པར་ཆོས་བྱེད་པ། ད་ལྟ་ཉིད་ནས་བྱེད་པ། དམ་པའི་ཆོས་ཁོ་ན་བྱེད་པར་ཞེ་དམ་བྱ།
Category:དུང་དཀར་ཚིག་མཛོད་ཆེན་མོ་